wickkiey/tamil-wikipedia-chunked huggingface dataset:
# இந்தியத் தேசிய நாட்காட்டி

## நாட்காட்டி அமைப்ப

**எண்
! மாதம்
! காலம்
! துவங்கும் நாள் (கிரெகொரியின்)
! இணையான தமிழ் மாதப் பெயர்கள்**  
| 1 | சைத்ர | 30/31 | மார்ச் 22* | சித்திரை |  |
| --- | --- | --- | --- | --- | --- |
| 2 | வைசாக | 31 | ஏப்ரல் 21 | வைகாசி |  |
| 3 | ஜ்யேஷ்ட | 31 | மே 22 | ஆனி |  |
| 4 | ஆஷாட | 31 | சூன் 22 | ஆடி |  |
| 5 | சிராவண | 31 | சூலை 23 | ஆவணி |  |
| 6 | பாத்ரபத | 31 | ஆகத்து 23 | புரட்டாசி |  |
| 7 | ஆஷ்வின | 30 | செப்டம்பர் 23 | ஐப்பசி |  |
| 8 | கார்த்திக | 30 | அக்டோபர் 23 | கார்த்திகை |  |
| 9 | அக்ரஹாயன/மார்கசீர்ஷ | 30 | நவம்பர் 22 | மார்கழி |  |
| 10 | பௌஷ | 30 | திசம்பர் 22 | தை |  |
| 11 | மாக | 30 | சனவரி 21 | மாசி |  |
| 12 | பால்குன | 30 | பிப்ரவரி 20 | பங்குனி | } |  
நெட்டாண்டுகளில், சைத்ராவிற்கு 31 நாட்கள் உண்டு மற்றும் ஆண்டு மார்ச் 21 அன்றே துவங்கும். சூரியன் மெதுவாக நகரும் ஆண்டின் முன்பகுதியில் உள்ள மாதங்கள் அனைத்துமே 31 நாட்களைக் கொண்டிருக்கும்.இந்து நாட்காட்டியின் மாதங்களின் பெயர்களைக் கொண்டு அமைக்கப்பட்டிருப்பதால் குறிப்பிட்ட மாதம் எந்த நாட்காட்டியைக் குறிக்கிறது என்ற குழப்பம் ஏற்படுவதுண்டு.  
ஆண்டுகள் சக சகாப்தத்தில் எண்ணப்படுகின்றன. ஆண்டு 0 விற்கு இணையான கிரெகொரியின் ஆண்டு கி.பி 78 ஆகும்.இணையான கிரெகொரியின் ஆண்டு நெட்டாண்டு எனில் சக ஆண்டும் நெட்டாண்டு ஆகும்.  
1957ஆம் ஆண்டு நாட்காட்டி சீரமைப்பு குழுவினரின் பரிந்துரையின்படி இந்த நாட்காட்டி 1957 மார்ச், 22-ம் தேதி முதல் தேசிய நாட்காட்டியாக ஏற்றுக்கொள்ளப்பட்டது.
# இந்தியத் தேசிய நாட்காட்டி

## மேலும் பார்க்க

- இந்து நாட்காட்டி
# இசுலாமிய நாட்காட்டி

**இசுலாமிய நாட்காட்டி** (*Islamic calendar*) அல்லது **முஸ்லிம் நாட்காட்டி** (*Muslim calendar*) அல்லது **ஹிஜ்ரி நாட்காட்டி** (*Hijri calendar*) அல்லது **'ஹிஜ்ரா நாட்காட்டி** (; *அத்-தக்வீம் அல்-ஹிஜ்ரீ*; பாரசீகம்: تقویم هجری قمری &lrm; *தக்வீமே ஹெஜிரே கமரீ*) ஒரு சந்திர நாட்காட்டி ஆகும். இது ஆண்டிற்கு 12 சந்திர மாதங்களைக் கொண்டு 354 அல்லது 355 நாட்களைக் கொண்டுள்ளது. இந்த நாட்காட்டி கிரெகொரியின் நாட்காட்டியுடன் பல முஸ்லிம் நாடுகளில் நிகழ்வுகளைப் பதிய பயன்படுத்தப்பட்டு வருகிறது.
இசுலாமிய சமய புனிதநாட்களையும் பண்டிகைகளையும் கணக்கிட முஸ்லிம்கள் உலகெங்கும் இந்த நாட்காட்டியை பயன்படுத்தி வருகின்றனர். இந்த நாட்காட்டியின் துவக்கம் ஹிஜிரா, அதாவது இசுலாமிய இறைதூதர் முகம்மது நபி(ஸல்) அவர்கள் சவூதி அரேபியாவில் உள்ள மக்காவிலிருந்து மதீனாவிற்கு இடம் பெயர்ந்த ஆண்டாகும். 'ஹிஜ்ரத்' என்ற அரபி வார்த்தைக்கு 'இடம் பெயர்தல்' எனப் பொருள்படும்.  
ஹிஜிரி ஆண்டு H - ஹிஜ்ரி அல்லது AH (இலத்தீனத்தில் Anno Hegirae என்பதன் சுருக்கம்) எனவும் ஹிஜிராவிற்கு முந்தைய ஆண்டுகள் BH (Before Hegirae) எனவும் வழங்கப்படும்.
# இசுலாமிய நாட்காட்டி

## நாட்காட்டியின் அடிப்படை

இசுலாமிய நாட்காட்டி சந்திரனின் ஓட்டத்தை கொண்டு நிர்ணயம் செய்யப்படுகிறது. சந்திரனின் படித்தலத்தை வைத்து இந்த நாட்காட்டி அமைந்துள்ளதால் ஒரு தரப்பினர் அதன் முதல் பிறையை பார்த்து தான் அடுத்த மாதத்தை ஆரம்பம் செய்யவேண்டும் என்றும் மற்றொரு தரப்பினர் நாட்களை கணக்கிடுவதற்கும் இசுலாம் அனுமதித்துள்ளதால், கணக்கிட்டு முன்கூட்டியே நிர்ணயம் செய்யவேண்டும் என்றும் இருவேறு கருத்துக்களை வைக்கின்றனர்.
# இசுலாமிய நாட்காட்டி

## மாதங்கள்

இசுலாமிய மாதங்களின் நாட்கள் அனைத்தும் சந்திர ஓட்டத்தை வைத்தே அமைய வேண்டும். இவ்வாறு சந்திரனின் படித்தலங்களை வைத்துத்தான் நாட்களை எண்ணிக் கொள்ளவேண்டும் என்று இறைவன் திருக்குரானில் கட்டளையிடுகிறான். முகம்மது (ஸல்) அவரிடம் அக்காலத்து மக்கள் வளர்ந்து தேய்ந்து வரும் பிறைகளைப் பற்றி கேட்டனர். அப்பொழுதுதான் பின்வரும் இறைவசனம் அருளப்பட்டது,  
- " (நபியே! தேய்ந்து வளரும்) பிறைகள் பற்றி உம்மிடம் கேட்கிறார்கள்; கூறுவீராக: “அவை மக்களுக்குக் காலங்காட்டியாகவும், ஹஜ்ஜுடைய நாட்களை அறிவிப்பவையாகவும் இருக்கின்றன.” மேலும், (அவர்களிடம் கூறும்:) “நீங்கள் (உங்களுடைய) வீடுகளுக்குள் அவற்றின் பின்புறமாக வருவது புண்ணியமானதல்ல. மாறாக, இறைவனுக்கு அஞ்சுபவனே (உண்மையில்) புண்ணியவான் ஆவான். எனவே வீடுகளுக்குள் அவற்றின் வாயில்கள் வழியாகவே வாருங்கள். அல்லாஹ்வுக்கு அஞ்சி நடந்து கொள்ளுங்கள்; இதனால் நீங்கள் வெற்றி பெறக்கூடும்.” (திருக்குர்ஆன் 02:189 )  
மேலும் கீழ்வரும் வசனங்களும் இவற்றை குறிக்கின்றன.  
- "அவனே, சூரியனை வெளிச்சம் தரக்கூடியதாக அமைத்தான்; சந்திரனுக்கு ஒளியைக் கொடுத்தான். மேலும், வளர்ந்து தேயும் நிலைகளைச் சந்திரனுக்கு நிர்ணயம் செய்தான்; இவற்றின் மூலம் ஆண்டுகளின் எண்ணிக்கையையும், கணக்கையும் நீங்கள் அறிந்து கொள்வதற்காக! இவற்றையெல்லாம் அல்லாஹ் சத்தியத்துடனேயே படைத்துள்ளான். அறிவுடைய மக்களுக்கு அவன் தன் சான்றுகளைத் தெளிவாக விளக்குகின்றான்." (திருக்குர்ஆன் 10:5)  
- "இன்னும் *(உலர்ந்த வளைந்த) பழைய பேரீத்த மட்டையைப்* போலாகும் வரையில் *சந்திரனுக்கு நாம் பல மன்ஸில்களை (நிலைகளை)* ஏற்படுத்தி இருக்கிறோம்." (திருக்குர்ஆன் 36:39)  
- உண்மையாக, அல்லாஹ்விடத்தில் மாதங்களின் எண்ணிக்கை பன்னிரண்டாகும். வானங்களையும் பூமியையும் அவன் படைத்த நாள் முதல் அல்லாஹ்வின் பதிவேட்டில் இவ்வாறே உள்ளது. அவற்றில் நான்கு மாதங்கள் சங்கைக்குரியன. இதுதான் சரியான நெறிமுறையாகும். எனவே, இம்மாதங்களில் உங்களுக்கு நீங்களே அநீதி இழைத்துக் கொள்ளாதீர்கள்! எவ்வாறு, இணை வைப்பாளர்கள் அனைவரும் ஒன்று சேர்ந்து உங்களோடு போரிடுகிறார்களோ அவ்வாறே நீங்கள் அனைவரும் ஒன்று சேர்ந்து அவர்களுடன் போர்புரியுங்கள்! மேலும் இறையச்சம் உள்ளவர்களோடு அல்லாஹ் இருக்கின்றான் என்பதை அறிந்து கொள்ளுங்கள்! (திருக்குர்ஆன் 09:36)
# இசுலாமிய நாட்காட்டி

## மாதங்கள்

### இசுலாமிய மாதங்களின் பெயர்கள்

| எண் . | இசுலாமிய நாட்காட்டி | நீளம் |
| --- | --- | --- |
| 1 | முஹர்ரம் | 30 |
| 2 | சஃபர் | 29 |
| 3 | ரபி உல் அவ்வல் | 30 |
| 4 | ரபி உல் ஆகிர் (அ) தானி | 29 |
| 5 | ஜமா அத்துல் அவ்வல் | 30 |
| 6 | ஜமா அத்துல் ஆகிர் (அ) தானி | 29 |
| 7 | ரஜப் | 30 |
| 8 | ஷஃபான் | 29 |
| 9 | ரமலான் | 30 |
| 10 | ஷவ்வால் | 29 |
| 11 | துல் கஃதா | 30 |
| 12 | துல் ஹிஜ்ஜா | 29/(30) |  
ரமலான் மாதம் மிகவும் புனிதமான மாதமாகக் கருதப்படுகிறது. அதில் தான் நோன்பு நோற்கப்படுகின்றது. நோன்பின் பொழுது முஸ்லிம்கள் அதிகாலை முதல் அந்திமாலை வரை உணவு, தண்ணீர் உட்பட சாறுகள் மற்றும் உடலுறவை முற்றிலும் தவிர்க்கின்றனர். நோயாளிகள் மற்றும் வெளியூர் பயணிகளுக்கு நோன்பை விடுவதற்கு அனுமதியுண்டு. ஆயினும், இவ்வாறு விடப்பட்ட நோன்புகளை பின்னர் நோற்றுக்கொள்ள கட்டளையிடடப்பட்டுள்ளனர்.  
இசுலாமிய மாதங்களில் *ஷவ்வால்* மற்றும் *துல் ஹஜ்* ஆகிய இரண்டு மாதங்களும் பெருநாள் கொண்ட (ஈதுடைய) மாதங்களாகும். *ஷவ்வால் முதல் நாளன்று ஈதுல் ஃபித்ர்* எனப்படும் ரம்ஜான் பண்டிகையும் , *துல் ஹஜ் பத்தாம் நாளன்று ஈதுல் அள்ஹா* எனப்படும் பக்ரீத் பண்டிகையும் கொண்டாடப்படுகிறது. *துல் ஹஜ் ஒன்பதாம் நாள் அரஃபாவுடைய* நாளாகும். அன்று தான் சவூதி அரேபியாவில் உள்ள அரஃபா மைதானத்தில் ஹாஜிகள் எனப்படும் புனித ஹஜ் பயணிகள் அனைவரும் ஒன்று திரளுவார்கள்.  
*முஹர்ரம், ரஜப், துல் கஃதா* மற்றும் *துல் ஹஜ்* ஆகிய நான்கு மாதங்களும் புனித மாதங்களாகும்.
# இசுலாமிய நாட்காட்டி

## நாட்கள்

இசுலாமிய நாட்காட்டி சந்திரனின் அடிப்படையில் அமைந்ததாலும், முகம்மது நபி (ஸல்) அவர்களின் அறிவிப்பின் படி ஒரு மாதம் என்பது 29 அல்லது 30 நட்களை கொண்டதாக இருக்கும். சந்திரனின் ஓட்டத்தை வைத்தே ஒரு மாதத்தில் 29 நாட்களா அல்லது 30 நாட்களா என்பது முடிவாகும். பின்வரும் நபிமொழி அதனை உறுதிப்படுத்துகிறது.  
முகம்மது நபி (ஸல்) அவர்கள் கூறினார்கள்:
"நாம் (அன்றய கால மக்கள்) உம்மி சம்தாயமாவோம். எழுதுவதையும் அறிய மாட்டோம், விண் கலையையும் அறிய மாட்டோம். மாதம் என்பது இப்படியும் அப்படியும் இருக்கும்; அதாவது சில வேலை *இருபத்தொன்பது நாட்களாகவும்* சில வேலை *முப்பது நாட்களாகவும்* இருக்கும்!"  
பார்க்க:- ஹதீஸ் நூல்: சகீ அல் புகாரி; ஹதீஸ் எண்: 1913 ; அறிவிப்பவர்: இப்னு உமர்(ரலி)
# இசுலாமிய நாட்காட்டி

## நாட்கள்

#### இசுலாமிய கிழமைகளின் பெயர்கள்

| எண் | இசுலாமிய நாள் | தமிழ் நாள் |  |
| --- | --- | --- | --- |
| 1 வது | யௌமுல் அஹத் | ஞாயிற்றுக் கிழமை |  |
| 2 வது | யௌமுல் இஸ்னைண் | திங்கட் கிழமை |  |
| 3 வது | யௌமுல் ஸுலஸா | செவ்வாய்க் கிழமை |  |
| 4 வது | யௌமுல் அருபா | புதன் கிழமை |  |
| 5 வது | யௌமுல் கமைஸ் | வியாழக் கிழமை |  |
| 6 வது | யௌமுல் ஜுமுஆ | வெள்ளிக் கிழமை |  |
| 7 வது | யௌமுல் ஸப்த் | சனிக் கிழமை | } |  
அஹத் என்றால் அரபியில் 'முதல்' அல்லது 'ஒன்று' என பொருள் படும். ஆதலால் இங்கு 'யவ்முல் அஹத்' என்பதை முதல் நாளாக குறிப்பிடப்பட்டுள்ளது. இசுலாமிய அடிப்படையில் ஞாயிற்றுக்கிழமை வாரத்தின் முதல் நாளாகும். சனிக்கிழமை வாரத்தின் கடைசி நாளாகும்.
# இசுலாமிய நாட்காட்டி

## நாட்கள்

#### நாளின் ஆரம்பம்

இஸ்லாமிய மக்களின் நம்பிக்கையின் படி ஒரு நாளின் ஆரம்பம் சூரியன் மறையும் நேரமாகும். அதாவது ஒரு நாளின் முதல் பகுதி இரவு பின்னர் தான் பகல் என்று நம்புகின்றனர். முகம்மது நபியவர்களின் போதனைகளும் இதையே தெளிவு படுத்துகின்றன. எடுத்துக்காட்டாக, அரபா நாளின் தொடக்கத்திலேயே தக்பீர் சொல்ல வேண்டும் என்பது அன்றைய பகற் பொழுதுக்கு முந்திய சூரியன் மறையும் நேரத்துடனான முன்னிரவு வேளையிலேயே தொடங்கப்படுவது வழமை. முதற் பிறையானது மறையும் நேரம் சூரியன் மறைந்து சில நிமிடங்களுக்கு பின்னர் இருப்பதால் முதல் பிறையை பார்த்த பின் தான் மாதத்தின் முதல் நாள் ஆரம்பம் ஆகின்றது என்பது அவர்களது நம்பிக்கையாக உள்ளது.
# இசுலாமிய நாட்காட்டி

## இஸ்லாமிய மாதங்களில் புனிதமானவை

அல்லாஹ்வின் ஏற்பாட்டின்படி மாதங்களின் எண்ணிக்கை பன்னிரண்டு என்று கூறப்படுகிறது. இந்தப் பன்னிரண்டு மாதங்களில் நான்கு மாதங்கள் புனிதமானவை என்றும் கூறப்படுகிறது.  
ஆனால் புனிதமான அந்த நான்கு மாதங்கள் எவை என்று திருக்குர்ஆனில் கூறப்படவில்லை. ஆனாலும் இந்த நான்கு மாதங்கள் யாவை என்பதை நபிகள் நாயகம் (ஸல்) அவர்கள் தெளிவுபடுத்தியுள்ளனர்.  
- துல்கஅதா  
- துல்ஹஜ்
- முஹர்ரம்
- ரஜப்  
அவை பின்வரும் நபிமொழி நமக்கு தெளிவுப்படுத்துகின்றது.  
நபிகள் நாயகம் (ஸல்) அவர்கள் கூறினார்கள்:  
வானங்களும், பூமியும் படைக்கப்பட்ட நாளில் இருந்த (பழைய) நிலைக்குக் காலம் திரும்பி விட்டது. வருடம் என்பது பன்னிரண்டு மாதங்களாகும். ***அவற்றில் நான்கு மாதங்கள் புனிதமானவை. (அவற்றில்) மூன்று மாதங்கள் தொடர்ந்து வருபவை. அவை துல்கஅதா, துல்ஹஜ் மற்றும் முஹர்ரம் ஆகியனவாகும். (மற்றொன்று) ஜமாதுல் ஆகிர், ஷஅபான்*** ***ஆகிய மாதங்களுக்கு இடையிலுள்ள ரஜப் மாதமாகும்***.  
**நூல் : புகாரீ : 3197, 4406, 4662, 5550, 7447**
# தியாகராசர் பொறியியல் கல்லூரி

மதுரை **தியாகராசர் பொறியியல் கல்லூரி** புதுடெல்லியிலுள்ள அகில இந்திய தொழில்நுட்பக் கல்விக் குழு அனுமதியுடன் அண்ணா பல்கலைக்கழகம் - மதுரை உடன் இணைக்கப்பட்ட அரசு உதவி பெறும் தனியார் மேலாண்மையிலுள்ள ஒரு பொறியியல் கல்லூரியாகும். சர்வதேச தரச் சான்றிதழ் (ISO 9001:2000) பெற்றுள்ள இக்கல்லூரி, மறைந்த கருமுத்து தியாகராசன் செட்டியாரால் மதுரையில் நிறுவப்பட்ட பல்வேறு கல்வி நிறுவனங்களில் ஒன்றாகும். 1957ஆம் ஆண்டு நிறுவப்பட்ட இக்கல்லூரிக்கு மத்திய, மாநில அரசு மானியங்களுடன் கல்லூரி மேலாண்மையும் நிதியுதவி செய்துள்ளது. 1987ஆம் ஆண்டு இக்கல்லூரிக்கு தன்னாட்சி உரிமம் வழங்கப்பட்டது.
# தியாகராசர் பொறியியல் கல்லூரி

## இருப்பு

மதுரை மாநகரிலுள்ள திருப்பரங்குன்றம் பகுதியில் 143 ஏக்கர் நிலப்பரப்பில் பசுமையான நிலங்களுக்கும், திருப்பரங்குன்றம் மலைக் குன்றுகளுக்கும் இடையில் உள்ள வளாகத்தில், இக்கல்லூரிக்கான கட்டிடங்கள் அமைந்துள்ளன.
# தியாகராசர் பொறியியல் கல்லூரி

## கல்விப் பாடங்கள்

தியாகராசர் பொறியியல் கல்லூரியில் பொறியியல் மற்றும் அறிவியலில் ஒன்பது பட்டப் படிப்புப் பாடங்களும், பதினோரு பட்ட மேற்படிப்புப் பாடங்களும் நடத்தப்படுகின்றன.
# தியாகராசர் பொறியியல் கல்லூரி

## கல்விப் பாடங்கள்

### பொறியியல் துறைகள்

- இலத்திரனியல் மற்றும் தொலைத்தொடர்புப் பொறியியல்
- மின்னியல் மற்றும் இலத்திரனியல் பொறியியல்
- எந்திரப் பொறியியல்
- குடிசார் பொறியியல்
- கணினி அறிவியல் மற்றும் பொறியியல்
- தகவல் தொழில்நுட்பம்
# தியாகராசர் பொறியியல் கல்லூரி

## கல்விப் பாடங்கள்

### அறிவியல் துறைகள்

- இயற்பியல்
- கணிதம்
- வேதியியல்
தவிர, கட்டிட வடிவமைப்புத் துறையில், இளநிலைப் பட்டப்படிப்பு நடத்தப்படுகிறது.
# தியாகராசர் பொறியியல் கல்லூரி

## பொன்விழா ஆண்டு

2007-2008 ஆம் ஆண்டு, இக்கல்லூரி தொடங்கப்பட்டு 50 ஆண்டுகள் நிறைவுற்றதை நினைவுகூரும் வகையில், பொன் விழா ஆண்டாகக் கொண்டாடப்பட்டது.
# தியாகராசர் பொறியியல் கல்லூரி

## விஞ்ஞானிகளின் வருகை

- 2008 ஆம் ஆண்டு பொன் விழா கொண்டாட்டங்களைச் சிறப்பிக்கும் வகையில், இந்திய விஞ்ஞானியும் முன்னாள் ஜனாதிபதியுமான டாக்டர் அப்துல் கலாம் இக்கல்லூரிக்கு வருகை தந்து சிறப்புரையாற்றினார்.
- 2009 ஆம் ஆண்டு டாக்டர் எரிக் ஆல்லின் கார்நெல் (Dr. Eric A. Cornell), நோபெல் பரிசு பெற்ற இயற்பியல் விஞ்ஞானி, இக்கல்லூரிக்கு வருகை தந்து சிறப்பித்தார்.
# தியாகராசர் பொறியியல் கல்லூரி

## மேலும் பார்க்க

- தியாகராசர் மேலாண்மைப் பள்ளி
- தியாகராசர் கலைக்கல்லூரி
- தியாகராசர் பல்தொழில்நுட்பக்கூடம்
# எஸ்ஏபி

**எஸ்ஏபி ஏஜி** ஜெர்மனியின் வால்டோர்ஃப் நகரை தலைமையிடமாகக் கொண்ட ஐரோப்பாவின் பெரிய மென்பொருள் நிறுவனம் ஆகும். இது இதன் SAP ERP Enterprise Resource Planning (ERP) மென்பொருள் மூலம் அனைவராலும் நன்கு அறியப்பட்டது.
# எஸ்ஏபி

## மைல்கற்கள் தொழில்நுட்பத் தீர்வுகள்

1973 ஆம் ஆண்டில், SAP R/1 சொல்யுஷன் அறிமுகப்படுத்தப்பட்டது. ஆறு ஆண்டுகள் கழித்து, 1979 ஆம் ஆண்டில், SAP R/2 மென்பொருளை SAP நிறுவனம் அறிமுகப்படுத்தியது.
# எஸ்ஏபி

## வணிகம் மற்றும் சந்தைகள்

SAP உலகின் மிகப்பெரிய மென்பொருள் வணிக நிறுவனமும் வருமானத்தைப் பொறுத்தவரை மூன்றாவது பெரிய சுயசார்பு மென்பொருள் வழங்கும் நிறுவனமாக உள்ளது.இது மூன்று புவியியல் மண்டலங்களில் இயக்கப்படுகிறது – EMEA அதாவது ஐரோப்பா, மத்திய கிழக்கு மற்றும் ஆப்பிரிக்கா; அமெரிக்காஸ் (SAP அமெரிக்கா, பென்சில்வேனியாவின் நியூட்டன் சதுக்கத்தில் தலைமையகத்தைக் கொண்டுள்ளது) வட அமெரிக்கா மற்றும் இலத்தீன் அமெரிக்கா இணைந்தது; மற்றும் ஆசிய பசிபிக் ஜப்பான் (APJ), இது ஜப்பான், ஆஸ்திரேலியா, இந்தியா மற்றும் ஆசியாவின் பகுதிகளை உள்ளடக்கியது. கூடுதலாக, SAP நிறுவனம் 115 துணை நிறுவனங்களின் வலையமைப்பைக் கொண்டு இயங்கிவருகிறது, மேலும் ஜெர்மனி, வட அமெரிக்கா, கனடா, சீனா, ஹங்கேரி, இந்தியா, இஸ்ரேல் மற்றும் பல்கேரியா, துருக்கி என உலகளாவிய அளவில் ஆராய்ச்சி மற்றும் மேம்பாடு வசதிகளையும் கொண்டுள்ளது. SAP நிறுவனத்தின் வேலைவாய்ப்புத் தளமான Recruit121.com இதன் தொழில் மேம்பாடுகளையும் மற்றும் அவற்றின் விளக்கங்களையும் பெற முடியும்.  
SAP நிறுவனம் செயலாக்க தொழில்கள், தனித்தியங்கும் தொழில்கள், நுகர்வோர் தொழில்கள், சேவைசார் தொழில்கள், நிதியியல் சேவைகள் மற்றும் பொது சேவைகள் போன்ற ஆறு தொழில் துறைகளில் கவனம் செலுத்துகிறது. இது 25க்கும் மேற்பட்ட பெரும் நிறுவனங்களுக்கு தொழிலக தீர்வுகள் தொகுப்புகளையும் இடைநிலை மற்றும் சிறு வணிகங்களுக்கு 550 க்கும் மேற்பட்ட மைக்ரோ-மேம்பாட்டுத் தீர்வுகளையும் வழங்குகிறது.
# எஸ்ஏபி

## எஸ்ஏபி நிறுவனம் மற்றும் தொழிற்துறை சேவை சார்ந்த கட்டமைப்பு

சேவை சார்ந்த கட்டமைப்பு ERPயை (Enterprise Resource Planning) மென்பொருள்-சார்ந்த மற்றும் இணைய சேவைகள்-சார்ந்த வணிக நடவடிக்கைகளை நோக்கி நகர்த்துகிறது. பொருந்தும் தன்மை, நெகிழும் தன்மை, வெளிப்படைத்தன்மை மற்றும் செயல்திறன் போன்றவற்றை இது அதிகரிக்கிறது. இந்த E-SOA நோக்கிய நகர்வு, நிறுவனங்கள் மென்பொருள் கூறுகளை மீண்டும் பயன்படுத்த உதவுகிறது, மேலும் உள்ளமைந்த ERP வன்பொருள் தொழில்நுட்பத்தைச் சார்ந்திருக்க வேண்டிய அவசியம் இல்லாமல் போனது, இதனால் சிறிய அல்லது இடைநிலை நிறுவனங்கள் மிகவும் கவரப்பட்டு ERP ஐ ஏற்றுக்கொள்ள உதவுகிறது.  
SAP நிறுவனத்திலிருந்து வெளியிடப்பட்ட பத்திரிகை தகவல் அறிக்கையின் படி, "சேவை சார்பு கட்டமைப்பை நேரடியாக தீர்வுகளில் கட்டமைக்கும் மற்றும் SAP அல்லது SAP அல்லாத தீர்வுகளுக்கும் ஏற்ற தமது சொந்த சேவை சார்ந்த கட்டமைப்புகளை நிறுவனங்கள் மேம்படுத்துவதற்கான ஆதரிப்பதற்கான தொழில்நுட்பத் தளத்தையும் (SAP NetWeaver) வழிகாட்டுதல்களையும் வழங்கும் ஒரே தொழில் பயன்பாட்டு மென்பொருள் நிறுவனமாக SAP நிறுவனம் விளங்குகிறது."
# எஸ்ஏபி

## எஸ்ஏபி நிறுவனம் மற்றும் தொழிற்துறை சேவை சார்ந்த கட்டமைப்பு

### எஸ்ஏபி ஈ-எஸ்ஓஏ அங்கீகாரம்

SAP E-SOA, கிளையண்ட் சான்றிதழ்-அடிப்படையிலான அங்கீகாரமே அனைத்து SAP தொழில்நுட்பங்களுக்கு இடையில் ஆதரவளிக்கும் முறையாகவும், (பயனர்பெயர்/கடவுச்சொல் ஆகியவற்றுடன் கூடுதலாக) அங்கீகார ஒற்றை உள்நுழைவு முறையாகவும் உள்ளது. எடுத்துக்காட்டாக கெர்பரோஸ் மற்றும் லாகான் டிக்கெட்ஸ் SAP சேவை சார்ந்த கட்டமைப்புடன் இணக்கத் தன்மையற்றவை.
# எஸ்ஏபி

## தயாரிப்புகள்

SAP நிறுவனத்தின் தயாரிப்புகள் Enterprise Resource Planning (ERP) சார்ந்தவையாகவே உள்ளன. நிறுவனத்தின் முக்கிய தயாரிப்பு SAP ERP ஆகும். SAP நிறுவனத்தின் நடப்புப் பதிப்பு SAP ERP 6.0 ஆகும், மேலும் அது SAP வணிகத் தொகுமத்தின் பகுதி ஆகும். இதன் முந்தைய பெயர் R/3 என்று இருந்தது. இது ஒரு நிகழ்நேரத் தீர்வு இல்லை என்றாலும், SAP R/3யில் உள்ள "R" என்பது ரியல்டைம் என்பதைக் குறிக்கும். இதிலுள்ள 3 என்ற எண் தரவுத்தளம், பயன்பாட்டு சேவையகம் மற்றும் கிளையண்ட் (SAPgui) ஆகியவற்றை உள்ளடக்கிய 3-அடுக்கு கட்டமைப்பைக் குறிக்கும். மெயின் ஃப்ரேம் கட்டமைப்பில் இயங்கும் R/2 R/3 மென்பொருளின் முன்னோடி ஆகும். R/2 வின் வருகைக்கு முன் இருந்த System RF பின்னர் R/1 என பெயரிடப்பட்டது.  
SAP நிறுவனத்தில் வணிகத் தொகுமத்தில் உள்ள ஐந்து நிறுவனப் பயன்பாடுகளில் SAP ERP ஒன்று. மற்ற நான்கு பயன்பாடுகள் பின்வருமாறு:  
- வாடிக்கையாளர் உறவு மேலாண்மை (CRM) - இது நிறுவனங்களுக்கு வாடிக்கையாளரைப் பெறுதல் மற்றும் தக்கவைத்துக் கொள்ளல், விற்பனையை உயர்த்தல் மற்றும் வாடிக்கையாளரைப் புரிந்துகொள்ளுதல் போன்றவற்றில் உதவுகிறது
- தயாரிப்புகளின் விற்பனைக்கால மேலாண்மை (PLM) - இது தயாரிப்பாளர்களுக்கு தயாரிப்பு பொருட்கள் தொடர்பான விவரங்களில் உதவுகிறது
- வழங்கல் சங்கிலி மேலாண்மை (SCM) - இது நிறுவனங்களுக்கு அவற்றின் உற்பத்தி மற்றும் சேவை செயல்பாடுகளுக்கான வளங்களை நிர்வகிப்பதில் உதவுகிறது
- வழங்குநர் உறவு மேலாண்மை (SRM) - இது நிறுவனங்கள் வழங்குனர்களைப் பெறுவதற்கு உதவுகிறது  
NetWeaver தளம், ஆளுகை, இடையூறு மற்றும் இணக்கம் (GRC) தீர்வுகள், டூயட் (மைக்ரோசாப்டுடன் இணைந்து வழங்கப்பட்டது), செயல்திறன் மேலாண்மை தீர்வுகள் மற்றும் RFID போன்றவை SAP நிறுவனம் வழங்கும் பிற முக்கிய தயாரிப்புகள் ஆகும். SAP நிறுவனம், இணைய சேவைகள் வடிவில் அதன் பயன்பாடுகளுக்கு ஆதரவளிக்கும் SOA செயல்திறன்களையும் (எண்டெர்பிரைஸ் SOA என அழைக்கப்படுகிறது) வழங்குகிறது.  
SAP நிறுவனத்தின் தயாரிப்புகள் Fortune 500 நிறுவனங்களால் பொதுவாக பயன்படுத்தப்பட்ட போதிலும், SAP நிறுவனம் இப்போது SAP Business One மற்றும் SAP Business All-in-One போன்ற இதன் தயாரிப்புகள் மூலம் சிறிய மற்றும் இடைநிலை நிறுவனங்களைக் (SME) குறிவைத்து செயல்படுகிறது.  
2007 ஆம் ஆண்டு செப்டம்பர் மாதம் 19 ஆம் தேதி SAP Business ByDesign என்ற புதிய தயாரிப்பை SAP நிறுவனம் அறிவித்தது. SAP Business ByDesign சேவையை உள்ளடக்கிய ஒரு மென்பொருளாகும் (SaaS), அது தேவைகளுக்கு ஏற்றார்போல் முழுமையாக ஒருங்கிணைக்கப்பட்ட Enterprise Resource Planning (ERP) தீர்வுகளை வழங்குகிறது. SAP Business ByDesign முன்னர் "A1S" என்ற குறியீட்டின் மூலம் அனைவராலும் அறியப்பட்டது.  
120க்கும் மேற்பட்ட நாடுகளில் 25க்கும் மேற்பட்ட தொழில்களில் 41,200 க்கும் மேற்பட்ட நிறுவனங்களில் 100,600க்கும் மேல் SAP மென்பொருளை நிறுவியிருப்பதாக SAP நிறுவனத்தின் அதிகாரிகள் தெரிவிக்கிறார்கள்.  
ஆனால், SAP நிறுவனம் அதன் அனைத்திற்கும் பொருந்தும் ஒரே அளவைக் கொண்டிருக்கும் தன்மையிலான தயாரிப்பு உத்திகளை விவரிக்கும் முறைகளில் குறை கூறப்பட்டு வருகிறது, குறிப்பாக நிறுவனங்களை இணைப்பவர்கள் மற்றும் கையகப்படுத்துபவர்களுக்கு இது பெரும் இடையூறாக உள்ளது.
# எஸ்ஏபி

## தொழில் கூட்டுகள்

SAP மென்பொருளின் உத்திக்கு தொழில் கூட்டுகளே மையமாக உள்ளன, மேலும் அதன் 35 ஆண்டுகளின் மென்பொருள் தீர்வு வழங்குநர்கள், மதிப்பு கூட்டத்தக்க மறுவிற்பனையாளர்கள், விநியோகிப்பாளர்கள், தொழில்நுட்பம் மற்றும் சேவைகளின் கூட்டாளர்கள் ஆகியோரால் உருவான பெரிய வலையமைப்பு, தொழிற்துறையின் மிகப்பெரிய சூழலமைப்பாக அதனை மாற்றியது.2007 ஆம் ஆண்டு ஜூன் மாதம் கலிபோர்னியாவின் பாலோ ஆல்ட்டோ நகரில் திறக்கப்பட்ட, SAP நிறுவனத்தின் துணை கண்டுபிடிப்பு ஆய்வகமானது நாவெல், கொஸ்ட்ரா மற்றும் வொண்டர்வேர் போன்ற சார்பற்ற மென்பொருள் விற்பனையாளர்கள் (ISVகள்) system integrators (SIs) மற்றும் அதன் தொழில்நுட்பக் கூட்டாளர்களுடனான இணைப் பணித்திட்டங்களுக்கான செயல்திறன் மிக்க பணிச் சூழலை வழங்கியது, அது தற்போதைய மற்றும் எதிர்காலத் தொழில்நுட்பங்களில் SAP உடன் ஒருங்கிணைந்த பணி புரிய உதவியாக உள்ளது. சிஸ்கோ (Cisco), ஹெவ்லெட்-பேக்கர்டு (Hewlett-Packard), இண்டெல் (Intel) மற்றும் நெட்ஆப்(NetApp) ஆகிய துணை நிறுவனர்களுடன் உருவாக்கப்பட்ட, இந்த ஆய்வகமானது தொழிற்துறை SOA மாதிரியின் அடிப்படையில் இணைய அக இணையத்தால் அணுகக்கூடிய வணிகப் பயன்பாடுகளுக்கான செயல்நிலை சூழ்நிலை மற்றும் நிகழ்நேர செயல்திறனை வழங்குகின்றது.  
SAP நிறுவனத்தின் கூட்டாளர்களில், வேறுபட்ட-துறைகளுடன் பலநாடுகளில் கல்சல்டிங் திறனுடன் உலகளாவிய சேவைகள் வழங்கும் கூட்டாளர்களும் உள்ளடங்குவர், உலகளாவிய மென்பொருள் கூட்டாளர்கள் SAP வணிகத் தொகுமத் தீர்வுகளை முழுமையடையச் செய்யும் ஒருங்கிணைந்த தயாரிப்புகளை வழங்குகின்றனர், மேலும் உலகளாவிய தொழில்நுட்பக் கூட்டாளர்கள் விற்பனையாளர் வன்பொருள், தரவுத்தளம், சேமிப்பக அமைப்புகள், நெட்வொர்க்குகள் மற்றும் மொபைல் கணினி தொழிநுட்பங்கள் உள்ளிட்ட SAP தொழில்நுட்பத்திற்கு ஆதரவு வழங்கும் பரவலான தயாரிப்புகளால் பயனர் நிறுவனங்களுக்கு ஆதரவு வழங்குகின்றனர்.  
SAP நிறுவனம் CSC, கேப்ஜெமினி, காக்னிசண்ட் டெக்னாலஜி சொல்யூஷன்ஸ், டெலாய்ட், ஐ.பி.எம், பிரைசுவாட்டர்ஹவுசுகூப்பர்சு, ஹெவ்லட்-பேக்கர்ட், சீமென்ஸ் ஐடி சொல்யுஷன்ஸ் அண்டு சர்வீசஸ் மற்றும் அக்செஞ்சர் போன்ற நிறுவனங்களுடன் கூட்டிணைந்து R3 க்கான மதிப்பீடுகள், நிர்வாகம் மற்றும் கட்டமைப்பு உள்ளிட்ட சேவைகளை வழங்குகின்றது.
# எஸ்ஏபி

## எஸ்ஏபி நிறுவனத்தின் கூட்டாளர் குடும்பம்

சிறு வணிகங்கள் மற்றும் நடுத்தர நிறுவனங்களுக்கான SAP தீர்வுகள் அதன் உலகாளவிய கூட்டாளர் வலையமைப்பு மூலமாக அளிக்கப்படுகின்றன. 2008 ஆம் ஆண்டில், SAP நிறுவனம் $4.9 பில்லியன் தொழில்நுட்ப சேவை வழங்கும், இந்தியாவைத் தலைமையிடத்தைக் கொண்ட HCL டெக்னாலஜிஸ் நிறுவனத்துடன் SAP தீர்வுகளை வழங்குவதற்காக உலகளாவிய சேவை கூட்டாளர் ஒப்பந்தத்தில் கையெழுத்திட்டது.SAP கூட்டாளர் தொடர்பான திட்டமான, SAP நிறுவன கூட்டாளர் குடும்பத் திட்டமானது, மதிப்பு கூட்டத்தக்க மறுவிற்பனையாளர்கள் (VARகள்), தன்னிச்சையான மென்பொருள் விற்பனையாளர்கள் (ISVகள்) ஆகியோர் உள்ளிட்ட கூட்டாளர்கள் இலாபமடையவும், SAP தீர்வுகளை பரவலான வாடிக்கையாளர்களிடையே செயல்படுத்தல், விற்பனை செய்தல், சந்தைப்படுத்துதல், மேம்படுத்தல் மற்றும் வழங்கல் போன்ற அவர்களின் செயல்பாடுகளில் வெற்றிகரமாக விளங்கவும் உதவக்கூடிய, வணிக மேம்பாட்டு ஆதாரங்களையும் திட்ட இலாபங்களின் தொகுப்பை வழங்குகின்றது.  
SAP நிறுவன கூட்டாளர் குடும்பம், "சிறிய மற்றும் நடுத்தர வணிகப் பயன்பாட்டு சந்தைக்கான பாதை மேம்பாட்டில் புதுமுயற்சிகளுக்கான புதிய தரநிலையை அமைத்துள்ளது" என கார்ட்னர் அமைப்பு குறிப்பிடுகிறது.
# எஸ்ஏபி

## சமூகங்கள்

SAP டெவலப்பர் வலையமைப்பு (SDN) என்பது டெவலப்பர்கள், ஆலோசகர்கள், தொகுப்பாளர்கள் மற்றும் வணிக பகுப்பாய்வாளர்கள் ஆகியோர், ABAP, Java, .NET, SOA மற்றும் பிற தொழில்நுட்பங்கள் பற்றிய அறிவை வல்லுநர் வலைப்பதிவுகள், விவாத மன்றங்கள், பிரத்தியேக பதிவிறக்கங்கள் மற்றும் குறியீட்டு மாதிரிகள், பயிற்சி உபகரணங்கள் மற்றும் தொழில்நுட்ப நூலகம் வாயிலாக பெற்றுக்கொள்ளும் மற்றும் பகிர்ந்துகொள்ளும் ஒரு சமூகம் ஆகும். The வணிக செயலாக்க வல்லுநர் (BPX) சமூகம் என்பது, வணிக செயலாக்க வல்லுநர்கள், வணிக முனைப்பையும் IT மதிப்பையும் அதிகரிக்கும் வகையில் நிறுவன SOA செயல்படும் விதத்தை எளிதாக்கும் வகையிலான சிறந்த தகவல், அனுபவங்கள் மற்றும் சிறந்த நடைமுறைகளை, பகிர்வதற்கான ஒருங்கிணைந்த சூழல் ஆகும்.SAP நிறுவனச் சேவைகள் சமூகம் வாடிக்கையாளர்களிலிருந்து வரும் உறுப்பினர்கள், துறை வல்லுநர்கள் மற்றும் ஒருங்கிணைந்து பணியாற்றும் கூட்டாளர்கள் ஆகியோருக்கு நிறுவன சேவைகளை வரையறுக்கும் தளமாக சேவையாற்றுகின்றது.துறை மதிப்பு வலையமைப்புகள் (IVN) துறை தொடர்பான வாடிக்கையாளர் சவால்களைத் தீர்ப்பதற்கு கண்டுபிடிக்க துணைபுரியம் மற்றும் தீர்வுகளை உருவாக்கிவாடிக்களையாளர்கள், கூட்டாளர்கள் மற்றும் SAP ஆகியவற்றுடன்ஒன்றிணைத்துக் கொண்டுவருகின்றன. தற்போது பதினோறு IVNகள் செயல்பாட்டில் உள்ளன (எ.கா. வங்கியியல், இரசாயனம், நுகர்வோர் தயாரிப்புகள், உயர் தொழில்நுட்பம், பொதுத்துறை, சில்லறை விற்பனை).  
2008 ஆம் ஆண்டின் இலையுதிர் காலத்தில், SAP நிறுவன கூட்டாளர்கள் மற்றும் SAP நிறுவனத்திடமிருந்து SAP வாடிக்கையாளர் சான்றளிக்கப்பட்ட SAP தீர்வுகளைக் கண்டறியும் ஆன்லைன் சந்தைப்பகுதியாக SAP எக்கோஹப்SAP EcoHub தொடங்கப்பட்டது.  
SAP TechEd இது SAP நிறுவனத்திடமிருந்து வரும் முதன்மை தொழில்நுட்பம் மற்றும் வணிகச் செயலாக்க கல்வியியல் விவாதம் ஆகும். ஒவ்வொரு இலையுதிர்க்காலத்தில், ஆயிரக்கணக்கான வலை மற்றும் பயன்பாட்டு டெவலப்பர்கள், மதிப்பீடு மற்றும் செயலாக்க வல்லுநர்கள், வணிக செயலாக்க வித்தகர்கள், IT மேலாண்மை, கணினி நிர்வாகிகள் மற்றும் வியாபார அறிஞர்களின் ஆழமான விரிவுரைகள், செயல்நிலை பயிற்சிகள் மற்றும் வலையமைப்பு வாய்ப்புகளுக்கு ஆகியவற்றுக்காக ஒன்றிணைகின்றனர். இந்த விவாதங்களில் SAP ஆன்லைன் சமூகங்களின் அனுபவங்களும் இணைக்கப்பட்டிருக்கும்.
# எஸ்ஏபி

## நிறுவனம்

R&amp;D தேவைகள், துறை செயல்பாடுகள் மற்றும் வாடிக்கையாளர் ஆதரவு ஆகியவற்றுக்காக SAP நிறுவனத்தின் செயல்பாட்டு மையங்கள் வேறுபட்ட நிறுவன மையங்களாகப் பிரிந்துள்ளன. SAP லேப்கள் தயாரிப்பு உருவாக்கத்திற்கே முதன்மைப் பொறுப்பாக உள்ளன, ஒவ்வொரு நாடுகளிலும் பரவியுள்ள துறை நிறுவனங்கள் விற்பனை, சந்தைப்படுத்தல், விவாதங்கள் போன்ற துறை செயல்பாடுகளுக்கு பொறுப்பேற்கின்றன. SAP AG நிறுவனத்தில் உள்ள தலைமை அலுவலகம் தயாரிப்பு உருவாக்கம் தொடர்பான பிரதான பொறியியல் செயல்பாடுகள் போன்ற அனைத்து மேலாண்மைக்கும் பொறுப்பேற்கின்றது.SAP வாடிக்கையாளர் ஆதரவு, உலகளாவிய செயல்நிலை ஆதரவு (AGS) என்றும் அழைக்கப்படுகின்றது, இது உலகளாவிய SAP வாடிக்கையாளர்களுக்கு ஆதரவை வழங்கும் உலகளாவிய நிறுவனமாகும்.
# எஸ்ஏபி

## நிறுவனம்

### எஸ்ஏபி நிறுவன லேப்ஸ்

SAP லேப்ஸ் என்பது முதன்மை நிறுவனத்தின் ஆராய்ச்சி மற்றும் மேம்பாட்டு நிறுவனம் ஆகும். SAP மேம்பாட்டு நிறுவனம் உலகம் முழுவதும் பரவியுள்ளது. பெரும்பாலான லேப்ஸ் இருப்பிடங்கள் SAP ஆராய்ச்சி குழுமங்களைக் கொண்டுள்ளன, ஆனால் அனைத்தும் இல்லை.  
பெரிய லேப்ஸ், அமெரிக்க ஒன்றியத்தின் பலோ ஆல்ட்டோ; இந்தியாவின் பெங்களூர் மற்றும் குர்கோன்; இஸ்ரேலின் ரானனா மற்றும் கர்மியல்; கனடா மற்றும் சீனாவின் ஷாங்ஹாய் ஆகியவற்றில் உள்ளன. SAP லேப்ஸ் இந்தியா http://www.sap.com/india/company/saplabs/index.epx , ஜெர்மனியின் வால்டோர்ஃப் நகரில் அமைந்துள்ள தலைமையகத்திற்கு வெளியே அமைந்துள்ள பணியாளர்களின் எண்ணிக்கையின் படி மிகப்பெரிய மேம்பாட்டுப் பிரிவாகும். பிற SAP லேப்ஸ் இருப்பிடங்கள் பிரான்ஸ், பல்கேரியா மற்றும் ஹங்கேரி ஆகியவற்றில் அமைந்துள்ளன.  
ஒவ்வொரு SAP லேப்பும் பரவலான நிபுணத்துவத் துறைகளையும் மையங்களையும் கொண்டுள்ளது. எடுத்துக்காட்டாக பல்கேரியாவின் சோபியா நகரிலுள்ள SAP லேப்ஸ் Java அடிப்படையிலான SAP மென்பொருள் தயாரிப்புகளின் உருவாக்கத்தில் தனிச்சிறப்பு வாய்ந்தது. அமெரிக்க ஒன்றியத்தில் அமைந்துள்ள SAP லேப்ஸ், அதன் கண்டுபிடிப்பு மற்றும் ஆராய்ச்சி ஒருமுகப்படுத்தலுக்கு பிரபலமானது.
# எஸ்ஏபி

## பயனர் குழுமம்

பயனர் குழுமம் என்பது, SAP சூழல் அமைப்பிலுள்ள SAP வாடிக்கையாளர் நிறுவனங்கள் மற்றும் கூட்டாளர்களின் தற்சார்புடைய இலாப நோக்கற்ற நிறுவனங்களாகும், அவை அவற்றின் உறுப்பினர்களுக்கு கல்வி, SAP தயாரிப்புகள் வெளியீடுகள் மற்றும் இயக்கங்களில் தலையீடு, சிறந்த நடைமுறைகள் பரிமாற்றம் ஆகியவற்றை வழங்குகின்றன, மேலும் சந்தைத் தேவைகளுக்கான புரிதலை வழங்குகின்றன. அமெரிக்காவின் SAP பயனர்கள் குழுமம் (ASUG), ஜெர்மன் பேசும் SAP பயனர் குழுமம் (DSAG), SAP ஆஸ்திரேலிய பயனர் குழுமம் (SAUG) மற்றும் SAP UK & அயர்லாந்து பயனர் குழுமம் ஆகியவை பயனர் குழுமங்களுக்கான எடுத்துக்காட்டுகள் ஆகும்.. மேலும் உள்ள SAP பயனர் குழுமங்கள், SAP பயனர் குழுமங்கள் பட்டியலில் காணலாம்.  
2007 ஆம் ஆண்டில், SAP பயனர் குழுவின் செயற்குழு வலையமைப்பு (SUGEN), SAP பயனர் குழுமங்களிடையேயான தகவல் பரிமாற்றம் மற்றும் சிறந்த நடைமுறை பகிர்வு மற்றும் உத்தித் தலைப்புகளுக்கான SAP மென்பொருள் ஒத்துழைப்பு மற்றும் கூட்டிணைப்பை வளர்க்கவும் தொடங்கப்பட்டிருக்கின்றது.
# எஸ்ஏபி

## போட்டிச் சூழல்

**SAP** போட்டியாளர்கள் பெரும்பாலும் நிறுவன வளத் திட்டமிடல் மென்பொருள் துறையில் உள்ளனர். SAP, வாடிக்கையாளர் உறவு மேலாண்மை, சந்தைப்படுத்தல் & விற்பனை மென்பொருள், தயாரித்தல், சேமித்தல் & தொழிற்துறை மென்பொருள், மற்றும் வழங்கல் சங்கிலி மேலாண்மை & சரக்குப்பரிமாற்ற மென்பொருள் பிரிவுகள் ஆகியவற்றிலும் போட்டியிடுகின்றது.  
SAP நிறுவனத்தின் முக்கிய போட்டியாளரான ஆரக்கிள் கார்ப்பரேஷன், முறைகேடு மற்றும் முறையற்ற போட்டிகளுக்காக கலிபோர்னியா நீதிமன்றத்தில் 2007 ஆம் ஆண்டு மார்ச் மாதம் 22 ஆம் தேதி SAP நிறுவனத்திற்கு எதிராக வழக்கு தாக்கல் செய்தது. புகாரில் டெக்ஸாஸ் துணை நிறுவனமான, SAP TN நிறுவனத்தின் (SAP நிறுவனத்தால் வாங்கப்படுவதற்கு முன்னர் டுமாரோநவ் என்ற பெயரில் இருந்தது) மீது, சட்டப்பூர்வமான ஆரக்கிள் தயாரிப்பு வரிசைகளுக்கு தள்ளுபடிச் சலுகைகளை வழங்குவதாகவும், ஆரக்கிள் வலத்தளத்தில் இருந்து தொகுப்புகள் மற்றும் ஆதரவு ஆவணங்களை முறைப்பட்டியான பதிவிறக்கம் செய்ய முந்தைய ஆரக்கிள் வாடிக்கையாளர்களின் கணக்கைப் பயன்படுத்தியதாகவும் அவற்றை SAP நிறுவனத்தின் தேவைக்குப் பயன்படுத்தியதாகவும் கூறியது.. பின்னர் ஆரக்கிள் தனது வழக்கில் குறிப்பிட்டிருந்த புகார்களை விட சிறிதளவு தவறு செய்திருந்ததாக SAP நிறுவனம் ஒப்புக்கொண்டது.  
SAP முறையற்ற பதிவிறக்கங்களை ஒப்புக்கொண்டது; இருப்பினும் நிறுவனத்தின் மீது சுமத்தப்பட்ட அறிவுசார் சொத்து திருட்டு எதையும் ஏற்கவில்லை.  
SAP நிறுவனம் அதன் முக்கிய போட்டியாளரான ஆரக்கிள் நிறுவனத்திற்கு எதிராக கட்டமைப்பில் வளர்கிறது என்று அறியப்படுகின்றது, அது 2004 ஆம் ஆண்டு முதல் அதன் 30 சிறிய போட்டியாளர்களைக் கையகப்படுத்த 20 பில்லியன் US டாலர்கள் வரை செலவு செய்து கொண்டிருக்கின்றது. SAP, 2002 ஆம் ஆண்டு முதல் தனது ஆண்டு இலாபத்தை 370% அதிகரிக்க முடிந்துள்ளது.  
நிறுவனத்தின் இயல்பான கட்டமைப்பு வளர்ச்சியில் சில வழிதவறல்கள் இருந்தன, 2007 ஆம் ஆண்டு அக்டோபர் மாதம் 7 ஆம் தேதி, SAP வணிக நுண்ணறிவு மென்பொருள் சந்தையில் முன்னணியில் இருந்த பிசினஸ் ஆப்ஜெக்ட்ஸ் நிறுவனத்தை $6.8 பில்லியனுக்கு கையகப்படுத்துவதாக அறிவித்தது.  
2008 ஆம் ஆண்டில் பராமரிப்பு ஒப்பந்தங்களின் கட்டணத்தை SAP அதிகரித்தன் மூலம் அதன் பயனர்களிடையே கருத்து வேறுபாடு மற்றும் வெறுப்புணர்வை உருவாக்கியது. இந்த சிக்கலானது பயனர் குழுமங்களுக்கிடையே ஆழ்ந்த விவாதங்களுக்கான பொருளாக இருக்கின்றது.
# புளூடூத்

## சொற்பொருளியல்

இந்தத் தொழில்நுட்பத்தின் பெயர் பத்தாம் நூற்றாண்டு மன்னரான அரால்டு புளுடூத் அவர்களின் பெயரால் இடப்பட்டது ஆகும். இவர் பல டேனிசு பழங்குடியினரை ஒருங்கிணைத்து ஒற்றைப் பேரரசாக டேனிசு நாட்டை கட்டியமைத்தார். புளுடூத்தும் தொடர்பு பல நெறிமுறைகளை ஒருங்கிணைக்கிறது என்பதை இந்தப் பெயர் காட்டுகிறது க்வைன் ஜோன்ஸின் *வைகிங்குகளின் வரலாறு* புத்தகத்தில் கர்டாச் தற்போது புளூடூத் என அழைக்கப்படும் குறுந்தொலைவு கம்பியில்லா நிரலுக்குக் குறிச் சொல்லாக புளூடூத்தை தெரிவு செய்தார்.  
புளூடூத் அலுவல்சார் வலைத்தளத்தின்படி,  
புளூடூத் என்பது சுகாண்டிநேவியன் பிளேட்டாண்டு / பிளேட்டானின் (அல்லது பழைய நோர்சு பிளேட்டான்) ஆங்கிலமயமாக்கப்பட்ட வடிவமாகும். வேறுபட்ட பல டேனிசுப் பழங்குடியினரை ஒரே பேரரசாக ஒன்றிணைத்த கிங் அரால்டு புளூடூத் என்ற புனைப்பெயரைக் கொண்ட கர்தாக், புளூடூத் இதேபோல் தகவல்தொடர்பு நெறிமுறைகளை ஒன்றிணைக்கிறது என்பதைக் குறிக்க இந்த பெயரைத் தேர்ந்தெடுத்தார். .  
புளூடூத் சின்னம் என்பது இளைய புதார்க்குவகை எழுத்துகளை இணைக்கும் ஒரு பிணைப்புக்கல் ஆகும் . என்பது &nbsp; அகால் எனும் (ᚼ), பியார்க்கான்]] எனும் (ᛒ) ஆகிய எழுத்துகளின் இணைப்புச் சொல்லாகும்.
# புளூடூத்

## வரலாறு

### தொடர்பும் இணைப்பும்

கருவிகள் ஒப்பந்தத்தின் வழி பாத்திரங்களை மாற்றலாம் மற்றும் அடிமை ஆண்டானாக முடியும் (எடுத்துக்காட்டாக , ஒரு தொலைபேசியுடன் இணைப்பைத் தொடங்குவதற்கான தலையணி கட்டாயமாக ஆண்டானாக, அதாவது இணைப்பைத் தொடங்குபவராகத் தொடங்குகிறது. ஆனால் பின்னர் அடிமையாக செயல்படக்கூடும்.  
புளூடூத் கருநிலைக் குறிப்பீடு இரண்டு அல்லது அதற்கு மேற்பட்ட பைகோனெட்டுகளை இணைத்து வழங்குவதால் சிதறல் பிணையத்தை உருவாக்குகிறது. இதில் சில கருவிகள் ஒரே நேரத்தில் ஒரு பிகோனட்டில் ஆண்டான்/ தலைமைப் பாத்திரத்தையும் மற்றொரு பிகோனட்டில் அடிமைப் பாத்திரத்தையும் வகிக்கின்றன.  
எந்த நேரத்திலும் தரவை ஆண்டான், மற்றொரு கருவிகளுக்கு இடையில் மாற்றலாம் (குறைவாகப் பயன்படுத்தப்படும் ஒளிபரப்பு பயன்முறையைத் தவிர). எந்த அடிமைக் கருவியை முகவரியிட வேண்டும் என்பதை ஆண்டானே தேர்வு செய்கிறார் , இது ஒரு கருவியிலிருந்து மற்றொரு கருவிக்கு இரவுண்ட் இராபின் பாணியில் விரைவாக மாறுகிறது. இரவுண்ட் இராபின் எனும் ஆண்டானே எந்த அடிமை உரையாற்ற வேண்டும் என்பதைத் தேர்வு செய்கிறார் , அதேவேளை ஒரு அடிமை (கோட்பாட்டில்) ஒவ்வொரு முறையும் கேட்க வேண்டும். ஓர் ஆண்டானாக இருப்பது அடிமையாக இருப்பதை விட எளிஅ சுமையாகும். ஏழு அடிமைகளின் ஆண்டானாக இருப்பது சாத்தியமாகும். ஒன்றுக்கு மேற்பட்ட ஆண்டான்களின் அடிமையாக இருப்பதும் சாத்தியமாகும். சிதறல் பிணையங்களில் தேவையான நடத்தை பற்றிய குறிப்பீடு தெளிவற்றதாகவே உள்ளது. .
# புளூடூத்

## பயன்பாடுகள்

புளுடூத் என்பது முதன்மையாக தாழ் ஆற்றல் முறையைப் பயன்படுத்தி குறைவான வரம்புக்குள்ளான (ஆற்றல் வகையைப் பொறுத்து: 1 மீட்டர், 10 மீட்டர், 100 மீட்டர்) தகவல்தொடர்புக்காக உருவாக்கப்பட்ட ஒரு செந்தரமாகும். இது பயன்படுத்தப்படும் ஒவ்வொரு கருவியிலும் உள்ளமைக்கப்பட்டுள்ள குறைந்த விலை செலுத்திலங்கி நுண்சில்லுகளை அடிப்படையாகக் கொண்டு இயங்குகிறது.
புளுடூத் உதவியால் இந்தக் கருவிகள் குறுகிய தொலைவு வரம்புக்குள் இருக்கும் போது அவை ஒன்றையொன்று தொடர்புகொள்ள முடியும். இந்தச் கருவிகள் வானொலி (அலைபரப்பு) தகவல்தொடர்பைப் பயன்படுத்துவதால் அவை ஒன்றுக்கொன்று தெரியும்படி காட்சிக்கோட்டில் வேண்டிய தேவை இல்லை. ஆனால், ஒரு பகுதி ஒளியியல் கம்பியில்லாத தடவழி தேவைப்படும்.
# புளூடூத்

## பயன்பாடுகள்

### புளூடூத் தன்விவரம்

புளூடூத் கம்பியில்லாத தொழில்நுட்பத்தைப் பயன்படுத்த , ஒரு கருவி சில புளூடூத் விவரங்களை புரிந்துகொள்ளவேண்டும். அவை வாய்ப்புள்ள பயன்பாடுகளின் வரையறைகள், புளூடூத் இயக்கப்பட்ட கருவிகள் மற்ற புளூடூத் கருவிகளுடன் தொடர்பு கொள்ள பயன்படுத்தும் பொதுவான நடத்தைகளைக் குறிப்பிடுகின்றன. இவற்றில், அளவுருவை உருவாக்குவதற்கும் , தொடக்கத்தில் இருந்தே தகவல்தொடர்புகளைக் கட்டுப்படுத்துவதற்கும் பயன்படும் அமைப்புகளும் அடங்கும். தன்விவரங்களைக் கடைப்பிடிப்பதில் இரு - திசை இணைப்பு பயனுள்ளதாக இருப்பதோடு அளவுருக்களைப் புதிதாக அனுப்புவதற்கான நேரத்தை மிச்சப்படுத்துகிறது. பல்வேறு வகையான பயன்பாடுகள் அல்லது கருவிகளுக்கான பயன்பாட்டு நிகழ்வுகளை விவரிக்கும் பரந்த அளவிலான புளூடூத் தன்விவரங்கள் உள்ளன. .
# புளூடூத்

## பயன்பாடுகள்

### புளூடூத் வகைகளும் மின்திறன் தேவையும்

**வகைசார் புளூடூத் கருவிகான மின்திறன்**  
| வகை | இசைவுறு பெரும மின்திறன் |
| --- | --- |
| * வகை 1.5 வகை 1 க்கான BR/EDR இல் உள்லடக்கப்பட்டுள்ளது |  |
| **Source**: BT 5.3 Vol 6 Part A Sect 3 and V2 PA S3, புளூட்டூத் தொழில்நுட்ப வலைத்தளம் | } |  
வரலாற்றியலாக, புளூடூத்தின் நெடுக்கம் பெருநெடுக்கமுள்ள தாழ் வகுப்பு உயர் வெளியீட்டுத் திறன் வானொலி வகுப்பால் வரையறுக்கப்படுகிறது குறிப்பிட்ட இணைப்பின் நெடுக்கம் இருமுனைகளிலும் இணைந்த கருவிகளையும் இடையில் அமையும் காற்று, தடங்கல் பொருட்களையும் பொறுத்தது. நெடுக்கத்தைக் கட்டுபடுத்தும் முதன்மை வன்பொருள் இய்ற்பண்புகளாக, தரவு வீதம், நெறிமுறை ( செவ்வியல் புளூடூத் அல்லது தாழ் ஆற்றல் புளூடூத் இடையிலான ), அலைபரப்புத் திறன்னலைவாங்கியின் உணர்திரன் உணர்சட்டங்கலின் ஈட்டம் ஆகியன அமிகின்றன.  
விளைவுறு நெடுக்கம் அலைபரப்பும் நிலைமைகள், பொருள்வகை அளவு, ஆக்கப் பதக்கூறு வேறுபாடுகள், உணர்சட்ட உருவடிவம், மின்கல அடுக்கு நிலைமைகள் ஆகியவற்றைச் சார்ந்துள்ளது. பெரும்பாலான புளூடூத் பயன்பாடுகள் உள்ளக நிலைமைகளிலேயே அமைகின்றன. சுவர்களின் ஒடுக்கமும் எதிர்தெறிப்புகளால் குறிகையின் மட்டுப்படுதலும் பார்வைக் காட்சிக் கோட்டில் அமையும் புளூடூத் கருவிகளின் நெடுக்கத்தைவிட குறைவாகவே இருக்கும்.  
பெரும்பாலான புளூடூத் பயன்பாடுகளில் ஒவ்வொரு முனையிலும் சற்றே வேறுபட்ட மின்கல அடுக்குகள் வகை 1 அல்லது வகை 2 அமையலாம். இதில் குறைந்த மின் திறன் கருவி புளூடூத்தின் நெடுக்க வரமபை உருவாக்கும். சில நேர்வுகளில் தரவு இணைப்பின் விளைவுறு நெடுக்கத்தை வகை 2 கருவியை வகை 1 கருவியின் உயர் உணர்திறமும் பரப்பும் திறனும் உள்ள செலுத்திலங்கியுடன் இணைக்கும்போது வகை 2 கருவியின் நெடுக்கத்தை விட விரிவாக்கலாம்.  
என்றாலும், பெருமளவில் வகை 1 கருவிகள் வகை 2 கருவிகளை ஒத்த உணர்திறம் பெற்றுள்ளன. எனவே, உயர் உணர்திறமும் உயர் மின் திறனும் உள்ள இரண்டு வகை 1 கருவிகளை இணைத்து 100 மீ நெடுக்கத்தை விடக் கூடுதலாகப் பெறலாம். இந்நிலை பயன்பாட்டின் ஊடுதிற தேவையையும் பொறுத்தமைகிறது. இதைப் போன்ற சில கருவிகள் திறந்த வெளியில் 1 கிமீ நெடுக்கத்தைக் கூட இசைவுறு உமிழ்வுடன் அவ்விரு கருவிகள் இடையில் வழங்க வல்லதாயுள்ளது.
# புளூடூத்

## பயன்பாடுகள்

### புளுடூத்தும் ஒய்-ஃபையும் IEEE 802.11

இன்றைய அலுவலகங்களிலும் வீடுகளிலும் பயணத்தின் போதும் புளுடூத்தும் ஒய்-ஃபையும் (Wi-Fi) அதிகமாகப் பயன்படுகின்றன: வலைப்பிணையங்களை அமைத்தல், அச்சிடுதல், விளக்கக் காட்சிகள், கோப்புகளை PDAகளிலிருந்து கணினிகளுக்கு அனுப்புதல் போன்ற பயன்கள் முதன்மையானவை. இரண்டுமே உரிமமற்ற கம்பியில்லாத் தொழில்நுட்பத்தின் பதிப்புகளாகும்.  
ஒய்-ஃபை(Wi-Fi) என்பது வீட்டில் பயன்படும் கருவி. இது பிற வீட்டுப் பயன்பாடுகளுக்காகவும் உருவாக்கப்பட்டதாகும். இவற்றின் பயன்பாடுகளின் வகை டபிள்யூலேன் (WLAN) எனப்படும் கம்பியில்லா அகப் பரப்பு வலையமைப்பு என அறியப்படுகின்றன. ஒய்-ஃபை (Wi-Fi) பணிபுரியும் இடங்களிலுள்ள பொதுவான அகப் பரப்பு வலையமைப்பு அணுகலுக்கான வட இணைப்புப் பயன்பாட்டுக்கான ஒரு மாற்றாகவே உருவாக்கப்பட்டது.  
புளுடூத் தொழில்நுட்பம் நிலையாக ஓரிடத்தில் இல்லாத கருவிக்கும் அதன் பிற பயன்பாடுகளுக்காகவும் உருவாக்கப்பட்டது. இவற்றின் பயன்பாடுகளின் வகை கம்பியில்லா அகப்பரப்பு வலையமைப்பு (WPAN) என அறியப்படுகிறது. புளுடூத் என்பது, எந்தச் சூழலிலும் செய்யப்படும் பல வகையான தனிப்பட்ட செயல்பாடுகளுக்குத் தேவைப்படும் வடப் (cabling) பயன்பாட்டுக்கான மாற்றாக உள்ளது.
# புளூடூத்

## பயன்பாடுகள்

### கருவிகள்

தொலைபேசி ஒலிபெருக்கிகள் , குறுங்கணினிகள் , ஊடகக் கருவிகள் , எந்திரனியல் அமைப்புகள் , மடிக்கணினிகள் , விளையாட்டு கணினிக் கருவிகள், சில உயர் வரையறை தலையணிகள் , கேட்கும் கருவிகள், கடிகாரங்கள் போன்ற பல கருவிகளில் புளூடூத் உள்ளது. ஒலிபெருக்கிகள், மோடம், காது கேட்கும் கருவிகள் வேலையை அவற்றோடு இணைந்த புளூடூத் தலையணிகள் செய்கின்றன. and even watches. [புளூடூத் பயன்படுத்துகின்ற பல்வேறு கருவிகளும் , ஆப்பிள் , கூகுள், பிற நிறுவனங்களின் தலையணி தொடர்பிகளின் சமகால மதிப்பிழப்பாலும் எஃப். சி. சி. யின் ஒழுங்குமுறை இல்லாமையாலும் அவற்றில் , தொழில்நுட்பக் குறுக்கீடு செய்ய வாய்ப்புள்ளது. இருப்பினும் , குறைந்த அலைவரிசை சூழ்நிலைகளில் ஒருவருக்கொருவர் அருகில் இருக்கும் இரண்டு அல்லது அதற்கு மேற்பட்ட கருவிகளுக்கு இடையில் தகவல்களை மாற்றும்போது புளூடூத் பயனுள்ளதாக இருக்கும். . புளூடூத் பொதுவாக ஒலித் தரவை தொலைபேசிகளுடன் மாற்ற பயன்படுகிறது. புளூடூத் தலையணி ஒலித்தரவு அல்லது பைட் தரவு சார்ந்த கோப்புகளை கைக் கணினிகளுடன் மாற்றப் பயன்படுகிறது.  
புளூடூத் நெறிமுறைகள் கருவிகளுக்கிடையேயான சேவைகளின் கண்டுபிடிப்பையும் அமைப்பையும் எளிதாக்குகின்றன. புளூடூத் கருவிகள் தாங்கள் வழங்கும் அனைத்து சேவைகளையும் விளம்பரப்படுத்தலாம். . இது சேவைகளைப் பயன்படுத்துவதை எளிதாக்குகிறது. ஏனெனில் பல வலைப்பிணைய வகைகளை விட, பாதுகாப்பு வலைப்பிணைய முகவரி, இசைவு, உள்ளமைவு ஆகியன புளூடூத்தில் தானியங்கியாக இருக்க முடியும்.
# புளூடூத்

## பயன்பாடுகள்

### இயக்க முறைமை ஆதரவு

ஆப்பிள், 2002-ஆம் ஆண்டில் வெளியிட்ட மேக் ஓஎஸ் எக்ஸ் வி10.2 (Mac OS X v10.2)-இலிருந்து புளுடூத்தை ஆதரிக்கிறது.  
மைக்ரோசாஃப்ட் (Microsoft) தளத்தில் விண்டோஸ் எக்ஸ்பி சர்வீஸ் பேக் 2 மற்றும்
அதற்குப் பின்னர் வந்த வெளியீடுகள் அனைத்தும் புளுடூத்துக்கான உள்ளமைக்கப்பட்ட ஆதரவுடன் வெளிவந்தன.
முந்தைய பதிப்புகளுக்கு, பயனர்கள் புளுடூத் அடாப்டர்களுக்கான இயக்கிகளைத் தனியாக நிறுவ வேண்டிய அவசியம் இருந்தது அவை மைக்ரோசாஃப்ட் (Microsoft) நிறுவனத்தால் நேரடியாக ஆதரிக்கப்படவில்லை. [21]
மைக்ரோசாஃப்ட் நிறுவனத்தின் (Microsoft) புளுடூத் டாங்கிள்கள் (புளுடூத் கணினி சாதனங்களின் தொகுப்புடன் சேர்த்து வழங்கப்பட்டவை) வெளிப்புற சாதனங்களைப் பெற்றிருக்கவில்லை ஆகவே அவற்றுக்கு குறைந்தபட்சம் விண்டோஸ் எக்ஸ்பி சர்வீஸ் பேக் 2 (Windows XP Service Pack 2) தேவைப்பட்டது.  
லினக்ஸில் (Linux) இரண்டு பிரபலமான புளுடூத் செயல்படுத்தல் நெறிமுறைகள் இருந்தன. அவை ப்ளூஸ் (BlueZ) மற்றும் அஃபிக்ஸ் (Affix) ஆகியவையாகும். ப்ளூஸ் (BlueZ) [22] செயல்படுத்தல் நெறிமுறைகள் பெரும்பாலான லினக்ஸ் (Linux) கெர்னல்களில் (kernels) உள்ளமைக்கப்பட்டிருந்தன. மேலும் அது குவால்கம் (Qualcomm) நிறுவனத்தால் உருவாக்கப்பட்டது. அஃபிக்ஸ் (Affix) செயல்படுத்தல் நெறிமுறை நோக்கியா (Nokia) நிறுவனத்தால் உருவாக்கப்பட்டது.
FreeBSD இல் அதன் 5.0 வெளியீட்டில் இருந்து புளுடூத் ஆதரவு வழங்கப்பட்டு வருகின்றது.
NetBSD இல் அதன் 4.0 வெளியீட்டில் இருந்து புளுடூத் ஆதரவு வழங்கப்பட்டு வருகின்றது. மேலும் அதன் புளுடூத் செயல்படுத்தல் நெறிமுறை OpenBSD இல் அமைக்கப்பட்டுள்ளது.
# புளூடூத்

## கைபேசி தேவைகள்

புளுடூத் செயல்படுத்தப்பட்ட ஒரு கைபேசி பல கருவிகளுடன் இணை சேர முடியும். சிறந்த கருவி ஆதரவுடன், செயலுக்கான பரவலான ஆதரவுக்காக, திறந்த முனைய அலைபேசித் தளத்தின் (OMTP) மன்றம் அண்மையில், "புளுடூத் அக இணைப்புத்தன்மை" எனத் தலைப்பிடப்பட்ட ஒரு பரிந்துரை ஆய்வுத் தாளை வெளியிட்டுள்ளது; அந்தத் தாளைப் பதிவிறக்க கீழே உள்ள வெளி இணைப்புகள் பிரிவைப் பார்க்கவும்.
# புளூடூத்

## குறிப்பீடுகள்

புளுடூத் குறிப்புவிவரம் 1994 ஆம் ஆண்டில் ஜாப் கார்ட்சன்ட்ஸன் மற்றும் சுவென் மேட்டிசன் ஆகியோரால் உருவாக்கப்பட்டது. அவர்கள் சுவீடனில் உள்ள இலண்டு என்ற இடத்திலுள்ள எரிக்சன் நகர்பேசித் தளங்கள் நிறுவனத்தில் பணிபுரிந்து கொண்டிருந்தார்கள்.
குறிப்பீடு அதிர்வெண்-துள்ளல் பரப்பு அலைவரிசைத் தொழில்நுட்பத்தை (Frequency-hopping spread spectrum technology) அடிப்படையாகக் கொண்டிருந்தது.  
இந்தக் குறிப்பீடுகள் புளுடூத் சிறப்பார்வக் குழுவால் (சிறப்பார்வக் குழு-SIG) முறைப்படுத்தப்பட்டன. இக்குழு முறையாக 1998 ஆம் ஆண்டு மே 20 அன்று அறிவிக்கப்பட்டது. தற்போது உலகளவில் 11,000 நிறுவனங்களை உறுப்பினர்களாகக் கொண்டுள்ளது. எரிக்சன் (Ericsson), ஐபிஎம் (IBM), இண்டெல் (Intel), தோழ்சிபா (Toshiba), நோக்கியா (Nokia) ஆகிய நிறுவனங்கள் இந்த அமைப்பை உருவாக்கின. பின்னர் பல பிற நிறுவனங்கள் உடன் இணைந்தன.
# புளூடூத்

## குறிப்பீடுகள்

### புளுடூத் 1.0 மற்றும் 1.0B

இதன் 1.0 மற்றும் 1.0B ஆகிய பதிப்புகள் பல சிக்கல்களைக் கொண்டிருந்தன. இவற்றை நடைமுறைப்படுத்துவது அரிதாக இருந்தது. 1.0 மற்றும் 1.0B ஆகிய பதிப்புகள் இடையிணைத்தல் செயல்பாட்டில் கட்டாய புளுடூத் வன்பொருள் கருவி முகவரியை (BD_ADDR) பரப்ப வேண்டியிருந்தது (நெறிமுறை மட்டத்தில் பெயர் தெரியாத வகையில் உருவாக்குவது என்பது சாத்தியமற்றதாக இருந்தது). இது புளுடூத் சூழல்களில் பயன்படுத்தத் திட்டமிடப்பட்டிருந்த குறிப்பிட்ட சில சேவைகளை தவிர்க்க நேர்ந்தது.
# புளூடூத்

## குறிப்பீடுகள்

### புளுடூத் 1.1

- புளுடூத் 1.1, IEEE தரநிலை 802.15.1 - 2002 என சான்றளிக்கப்பட்டது.
- 1.0B குறிப்பீடுகளில் கண்டறியப்பட்ட பல பிழைகள் சரிசெய்யப்பட்டன.
- குறியாக்கம் செய்யப்படாத அலைவரிசைகளுக்கான வாய்ப்பும் சேர்க்கப்பட்டது.
- பெறப்பட்ட குறிகை வலிமை சுட்டி (RSSI).
# புளூடூத்

## குறிப்பீடுகள்

### புளுடூத் 1.2

இந்தப் பதிப்பு 1.1 பதிப்புடன் பின்னோக்கிய இணக்கத்தன்மை கொண்டதாக இருந்தது. மேலும், இதன் முதன்மையான மேம்பாடுகள் பின்வருமாறு:  
- வேகமாக இணைதலும் கண்டறிதலும்
- * தகவமைந்த அலைவெண்-துள்ளல் பரப்பு அலைவரிசை (AFH)* : இந்தக் குறிகையேற்றம் துள்ளல் தொடரில் உள்ள நெரிசலான அலைவெண்களின் பயனைத் தவிர்ப்பதன் வழியாக வானொலி அலைவெண் குறுக்கீட்டுக்கான தடையை மேம்படுத்துகிறது.
- நடைமுறையில் 1.1 பதிப்பினை விட நொடிக்கு 721 கிலோபிட்டுகள் வரையிலான உயர் பரப்பல் வேகத்தைக் கொண்டுள்ளது. .
- நீட்டிக்கப்பட்ட ஒத்திசைந்த இணைப்புகள் (eSCO): இது சிதைந்த பொட்டணங்களை மீண்டும் பரப்ப ஏற்பதால் பேச்சலை இணைப்புகளின் குரல் தரத்தை மேம்படுத்துகிறது. மேலும் அதேவேளையில் சிறந்த நடப்பு தரவுப் பரிமாற்றத்திற்கு வாய்ப்பு தருவதால் பேச்சலை மறைதிறத்தைப் பேணவும் வாய்ப்புள்ளது.
- மூன்று-கம்பி (three-wire UART) பொது ஒத்தியங்காத அலையேற்பி/அலைபரப்பி(UART) முறையால் ஓம்பல் கட்டுபடுத்தல் இடைமுக (HCI) இயக்கத்துக்கான ஆதரவு தருகிறது.
- புளுடூத் 1.2 , IEEE தரநிலை 802.15.1 - 2005 என சான்றளிக்கப்பட்டது. ]]
- தருக்கவியல் கட்டுபாடு, தகவமைந்த நெறிமுறைக்கான(L2CAP) பாய்வுக் கட்டுப்பாடு, மீள் பரப்புதல் முறைமைகளை அறிமுகப்படுத்தியது.
# புளூடூத்

## குறிப்பீடுகள்

### புளுடூத் 2.0

புளுடூத் குறிப்பீட்டின் இந்தப் பதிப்பு 2004 ஆம் ஆண்டு நவம்பர் 10 அன்று வெளியிடப்பட்டது. இது முந்தைய பதிப்பு 1.2 உடன் பின்னோக்கிய இணக்கத்தன்மை கொண்டது. இதன் முதன்மை வேறுபாடு பிட்வீதத்தை விட வேகமான மேம்பட்ட தரவு வீதத்தை அறிமுக்கப்படுத்தியதே ஆகும். மேம்பட்ட தரவு வீதம் நொடிக்கு 3 மெகாபிட்களாகும். இருப்பினும் நடைமுறையில் அதன் தரவுப் பரிமாற்ற வீதம் நொடிக்கு 2.1 மெகாபிட்களாகும். குறைந்த இயக்க நேரச் சுழற்சியால் மேம்பட்ட தரவு வீதம், மின்திறன் பயன்பாட்டைக் குறைக்கிறது.  
புளுடூத் 2.0 குறிப்பீட்டின் படி, பின்வரும் நன்மைகளை EDR வழங்குகிறது:  
- மூன்று மடங்கு பரப்பல் வேகம் — சில சமயங்களில் 10 மடங்கு (2.1 Mbit/s) வரை.
- கூடுதல் ஆலைவரிசைப் பட்டை அகலத்தால் நடப்பு நேரத்திலான பல இணைப்புகளின் சிக்கல் குறைக்கப்பட்டுள்ளது.
- குறைக்கப்பட்ட இயக்க நேரச் சுழற்சியால் குறைந்த ஆற்றல் நுகர்வு.  
புளுடூத் சிறப்பார்வக் குழு (SIG) "புளுடூத் 2.0 + EDR" என்ற பெயரில் குறிப்பீட்டை வெளியிட்டுள்ளது, EDR என்பது விருப்பத்தின் அடிப்படையிலான அம்சம், அது இல்லாமலும் இருக்கலாம் என இந்தப் பெயர் தெரிவிக்கிறது. புளுடூத் 2.0 குறிப்பீட்டில் EDR மட்டுமின்றி, சில பிற சிறிய மேம்பாடுகளும் செய்யப்பட்டன. மேலும் அந்த உருவாக்கங்கள் உயர் தரவு வீதத்தை ஏற்காமல் "புளுடூத் 2.0" உடன் இணக்கத்தன்மையுடன் இருப்பவை எனக் கூறப்பட்டது. வணிகக் கருவியான, HTC TyTN பாக்கெட் PC தொலைபேசி மட்டுமே அதன் தரவுத் தாளில் " மேதவீ(EDR) இல்லாத புளுடூத் 2.0" எனக் குறிப்பிட்டுள்ளது.
# புளூடூத்

## குறிப்பீடுகள்

### புளுடூத் 2.1

புளுடூத் பிரதான குறிப்புவிவரம் பதிப்பு 2.1 ஆகும். இது பதிப்பு 1.2 உடன் முழுவதுமான பின்னோக்கிய இணக்கத்தன்மை கொண்டது. மேலும் 2007 ஆம் ஆண்டு ஜூலை 26 அன்று புளுடூத் சிறப்பார்வலர் குழு இதை ஏற்றுக்கொண்டது.  
;அருகாமைத் தகவல்தொடர்பு (NFC) ஒத்துழைப்பு
:தானியங்கு பாதுகாப்பான புளுடூத்தின் இணைப்புகளை தானாக உருவாக்கும் ஏற்பாடு உள்ளது. அருகாமை வானொலி இடைமுகமும் இருந்தது. இந்த அருகாமைத் தகவல்தொடர்பு ஒத்துழைப்பு எளிய காப்பான இணைசேர்ப்பின் ஒரு பகுதியாகும். இது இணைசேர்ப்பு தகவலைப் பரிமாறிக்கொள்ளும் ஒரு வழிமுறையாகும். எடுத்துகாட்டாக,, ஒரு தலையணியை, அருகாமைத் தகவல்தொடர்பு ஒத்துழைப்புள்ள ஒரு புளுடூத் 2.1 தொலைபேசிக்கு அருகில் (ஒரு சில சென்டிமீட்டர்) அருகே கொண்டுவந்து இணைசேர்ப்பு நிகழ்த்தலைக் கூறலாம். இலக்கவியல் படச் சட்டத்திற்கு அருகில், ஒரு தொலைபேசியை அல்லது படக்கருவியைக் கொண்டுவந்து தானியங்கு பதிவேற்றம் செய்வது மற்றோர் எடுத்துக்காட்டாகும்.
# புளூடூத்

## குறிப்பீடுகள்

### புளுடூத் 3.0

புளூடூத் 3.0 குறிப்பீட்டை 2009 ஆம் ஆண்டு ஏப்ரல் 21 அன்று புளூடூத் சிறப்பார்வக் குழு ஏற்றுக்கொண்டது. இதன் முதன்மைப் புதிய கூறுபாடு AMP (மாற்று MAC/PHY) ஆகும், ஓர் அதிவேகப் பரிமாற்றமாக 802.11 சேர்க்கப்பட்டிருந்தது. இந்தக் குறிப்பீட்டில் AMP க்கு 802.11, புற அலைப் பட்டை (UWB)ஆகிய இரண்டு தொழில்நுட்பங்கள் எதிர்பார்க்கப்பட்டன ஆனால் பின்னது சேர்க்கப்படவில்லை.  
;மாற்று MAC/PHY
:புளுடூத் பயன்விவரத் தரவை அனுப்ப, மாற்று MAC மற்றும் PHYகளைப் பயன்படுத்த உதவுகிறது. இருப்பினும் கருவியைக் கண்டறிதல், தொடக்க இணைப்பு, பயன்வகை உள்ளமைப்பு ஆகியவற்றுக்கு புளுடூத் அலைகள் பயன்படுத்தப்படுகின்றன. இருப்பினும் அதிக அளவு தரவு அனுப்ப வேண்டிய சமயங்களில், தரவை அனுப்ப அதிவேக மாற்று மேக் பியெச்ஒய் (MAC PHY) (802.11 அல்லது பொதுவாக Wi-Fi உடன் சேர்த்து) பயன்படுத்தப்படுகிறது. அதாவது, கருவிகள் செயலின்றி இருக்கையில் தாழ் ஆற்றல் புளூடூத்தின் இணைப்பு முறைகள் பயன்படுத்தப்படுகிறது), மேலும் அதிக அளவு தரவு அனுப்ப வேண்டிய சமயங்களில், ஒரு பிட்டுக்கான தாழ்ஆற்றல் அலைகள் பயன்படுத்தப்படுகின்றன.  
;ஒற்றையனுப்புதல் இணைப்பில்லாத் தரவு
:இது ஒரு தனிப்பட்ட L2CAP சேனலை உருவாக்கும் அவசியமின்றி சேவைத் தரவை அனுப்ப உதவுகிறது. இது பயனர் செயல்பாடு, மறு-இணைப்பு/தரவுப் பரப்பல் ஆகியவற்றுக்கு இடையே குறைந்த தாமதத் தன்மை தேவைப்படும் பயன்பாடுகளில் பயன்படுத்தப்படுகிறது. இது சிறிய அளவிலான தரவுக்கு மட்டுமே பொருத்தமானது.  
;குறியாக்கத் விசைக்குவை அளவறிதல்
:ஒரு புளுடூத் ஓம்பி, குறியாக்கப்பட்ட ACL இணைப்பில் உள்ள குறியாக்க விசைக்குவையின் அளவை அறிவதற்கு HCI கட்டளைக்கான ஒரு தரநிலையை அறிமுகப்படுத்துகிறது. SIM அணுகல் பயன்விவரத்திற்கு, ஓர் இணைப்பில் பயன்படுத்தப்படும் குறியாக்க விசைக்குவையின் அளவு தேவைப்படுகிறது. ஆகவே பொதுவாக புளுடூத்தின் கட்டுப்படுத்திகள் இந்தக் கூறுபாட்டை ஓர் உள்ளமைக்கப்பட்ட நிலையிலேயே வழங்குகின்றன. இப்போது தரநிலையான HCI இடைமுகத்தில் தகவல் கிடைக்கிறது.
# புளூடூத்

## குறிப்பீடுகள்

### புளூடூத் 4.1

புளூடூத் சிறப்பார்வக் குழு 2013 திசம்பர் 4 அன்று புளூடூத் 4.1 பதிப்பை வெளியிட்டது.இது, பதிப்பு 4.0 ஐ ஒப்பிடிகையில், மென்பொருள் வளர்ச்சியைக் கணக்கில் கொண்டு மேம்படுத்தப்பட்டது; வம்பொருள் வளர்ச்சி மேம்பாடேதும் இதில் இல்லை. இதன் மேம்ப்பாட்டில் நுகர்வோர் பயன் மேம்ம்பாட்டுக்கான புதுக்கூருகளும் புளூடூத் கருநிலைக் குறிப்பீட்டுக்கான நிகழ்நிரலும் (CSA 1, 2, 3 & 4) அமைந்தன. இவற்றில், மேம்படுத்திய LTவுடன் நிலவல் ஆதரவு, பெருந்தரவு பரிமாற்ற வீதங்கள், இணைகருவி உருவாக்குபவருக்கான் புத்தாக்கம் ஆகியவை, கருவி ஒரே நேரத்தில் பலநோக்க ஆதரவினை வழங்க ஏற்றபடி மாற்ரியதன் வழியாக உருவாக்கப்பட்டன.  
இந்தப் பதிப்பின் புதுக்கூறுகளில் பின்வருவன அடங்கும்:
- நகர்பேசி கம்பியில்லாத சேவை உடன்நிலவும் குறகையாக்கம்
- தொடர் nudging உம் பொதுமைப்படுத்திய இடைப்பின்னல் அலகீடும்
- குறைந்த இயக்க நேரச் சுழற்சி நெரிப்ப்படுத்திய விளம்பரம்
- L2CAP இணைப்பு சார்ந்த , உறுதிவாய்ந்த அலைவரிசைகள், வரவுவைப்பு சார்ந்த பாய்வுக் கட்டுபாட்டுடன்
- இரட்டை முறைமயும் கட்டமைப்பும்
- LE இணைப்பு அடுக்கு கட்டமைப்பு
- 802.11n PAL
- நாளதுவாக்கிய அகற்பட்டைப் பேச்சுக்கான பேச்சலைக் கட்டமைப்பு
- விரைவான தரவு விளம்பர இடைவெளி
- வரம்புள்ல கண்டறிதல் நேரம்
இவற்றில் சில் பதிப்பு 4.1 கருநிலைக் குறிப்பீட்டு பின்னிணைப்பு(CSA) வெளியீட்டுக்கு முன்பே ஏற்கெனவே உள்ளவையாகும் என்பதைக் கவனிக்கலாம்.
# புளூடூத்

## குறிப்பீடுகள்

### புளூடூத் 4.2

புளூடூத் சிறப்பார்வக் குழு 2014, திசம்பர் 2 அன்று புளூடூத் 4.1 பதிப்பை வெளியிட்டது இது பொருள்களின் இணையக் கூறுகளை அறிமுகப்படுத்தியது.  
முதன்மையான மேம்பாடுகளாக பின்வருவன அமையும்:
- தரவுப் பொட்டல் நீள விரிவாக்கத்துடன் கூடிய தாழ் ஆற்றல் பதுகாப்பான இணைப்பு
- இணைப்பு அடுக்கு தனிமை ஏற்பு, விரிவாக்க அலகீட்டு வடிப்பி கொள்கைகளுடன்
- திறன் புளூடூத் பொருள்கள் ஆயத்த ஆதரவு தன்விவரம் (IPSP) பதிப்பு 6, வீட்டு இணைப்பு ஆதரவுடன்
தரவுப் பொட்டல நீள விரிவாக்கம், மேம்பட்ட நாளதுவாக்க உறுதிமென்பொருள்கள் வழி தனிமைக் காப்பு போன்ற பதிப்பு 4.2 கூறுபாடுகளைப் பழைய புளூடூத்களிலும் பெறலாம்.
# புளூடூத்

## குறிப்பீடுகள்

### புளூடூத் 5

புளூடூத் சிறப்பார்வக் குழு 2016 திசம்பர் 6 அன்று புளூடூத் 5 பதிப்பை வெளியிட்டது. இதன் புதுக் கூறுபாடுகள் முதன்மையாக, புதிய பொருட்களின் இணையத் தொழில்நுட்பத்தைப் பயன்படுத்துகிறது. சோனி முத்ன்முதலில் புலூடூத் 5.0 பதிப்புக்கு ஏற்பை அறிவித்தது. இது 2017 நகர்பேசி பன்னாட்டுக் கருத்தரங்கில் தனது எக்சுபெரியா XZ பதிப்புக் கருவியை 2017 பிப்ரவரியில் வெளியிட்டது.  
சேம்சங் தனது காலக்சி8 பதிப்பை புளூடூத் 5 ஏற்புடன் சந்தையில் 2017 ஏப்பிரலில் வெளியிட்டது. ஐபோன் 8 , ஐபோன் 8+, ஐபோன் எக்சு ஆகியன 2017 செபுதம்பரில் புளூடூத் 5 ஏற்புடன் சந்தையில் வெளியிடப்பட்டன.னஆப்பிள் நிறுவனம் தனது புதிய கோம்போடு பதிப்பில் புளூடூத் 5 குறிப்பீட்டை ஒருங்கிணைத்து 2018 பிப்ரவரி 9 அன்று வெளியிட்டது. புளூடூத் 4.0 போல அல்லாமல், "புளூடூத் 5" சந்தைப்படுத்தல் புள்ளி என்ணிக்கையைக் குறைக்கிறது; இந்த மாற்றம் " சந்தையை எளிதாக்கவும் பயனர் நலங்களை வேகமாக அறிவிக்கவும் சந்தையில் நாளதுவாக்க குறிகைச் சிறப்புத் தொழில்நுட்பத்தை எளிமையாக அறிமுகப்படுத்தவும் மேற்கொள்ளப்பட்டது."  
புளூடூத் 5 BLE, விருப்பத் தேர்வுகளை வழங்குகிறது. இது நெடுக்க இழப்புவழி வேகத்தை நொடிக்கு 2 மெகாபிட்டுகளுக்கு இரட்டிப்பாகிறது அல்லது தரவு வீத இழப்புவழி நெடுக்கத்தை நான்கு மடங்காக்குகிறது. இந்த அலைபரப்புகளின் உயர்வு பொருட்களின் இணையக் கருவிகளுக்கு முதன்மையானது ஆகும். இங்கு ஒரே வீட்டின் பல கணுமுனைகள் இணைக்கப்படுகின்றனளிது இணைப்பிலாத சேவைதிறனை உயர்த்துகிறது. இது தாழ் ஆற்றல் புளூடூத் இணைப்புகளின் இடஞ்சார் கருவி இயக்குதலுக்கு உதவுகிறது .  
முதன்மை மேம்பாடுகளாவன:  
- காடி கிடைதிற மூடி(SAM)
- தாழ் ஆற்றலுக்கான நொடிக்கு 2 மெகாபிட்டுகள் PHY
- தாழ் ஆற்றல் நீண்ட நெடுக்கம்
- உயர் இயக்க நேர இனைப்பிலாத விஅபரப்படுத்தல்
- தாழ் ஆற்றல் விளம்பர விரிவாக்கம்
- தாழ் ஆற்றல் அலைவரிசைத் தெரிவு நெரிமுறை நிரல்#2  
பதிப்பு 5.0 Features Added in CSA5 இல்பின்வரும் கூறுபாடுகளை ஒருங்கிணைத்தது:
- உயர் வெளியீட்டு மின் திறன்  
இப்பதிப்பின் குறிப்பீட்டில் கீழ்வரும் கூறுபாடுகள் நீக்கப்பட்டன:
- தங்குதல் நிலை
# புளூடூத்

## குறிப்பீடுகள்

### புளூடூத் 5.1

புளூடூத் சிறப்பார்வக் குழு 2019, ஜனவரி 21 அண்று புளூடூத் 5.1 பதிப்பை வெளியிட்டது.
இதன் முதன்மை மேம்பாட்டு பகுதிகளாவன:
- வருதல் கோணம் (AoA), புறப்படல் கோணம் (AoD) . இவை கருவியை இடங்காணவும் தடம்பற்றவும் பயன்படுத்தப்படுகின்றன
- விளம்பர அலைவரிசைச் சுட்டி
- GATT இடைத்தேக்கம்
- சிறு மேம்பாடுகள் அணி 1:
- பருவமுறை விளம்பர ஒத்தியக்க பரிமாற்றம்  
கருநிலைக் குறிப்பீட்டின் பின்னிணைப்பு(CSA) 6 இல் சேர்த்த கூறுபாடுகள் – 5.1 பதிப்பில் ஒருங்கிணக்கப்பட்டது:
- படிமங்கள்
- கண்ணி சார் படிமம் படிநிலை வரிசை  
இப்பதிப்பின் குறிப்பீட்டில் கீழ்வரும் கூறுபாடுகள் நீக்கப்பட்டன:
- அலகு விசைக்குவைகள்
# புளூடூத்

## குறிப்பீடுகள்

### புளூடூத் 5.2

புளூடூத் சிறப்பார்வக் குழு 2019, திசம்பர் 31 அன்று புளூடூத் 5.2 பதிப்பை வெளியிட்டது. புதுக் குறிப்பீடு பின்வரும் புதுக்கூறுகளை அடக்கியுள்ளது.  
- மேம்படுத்திய இயற்கூறு நெறிமுறை (EATT), இயற்கூறு நெறிமுறையின் மேம்படுத்திய பதிப்பு (ATT)
- தாழ் ஆற்றல் மின்திறன் கட்டுபாடு
- தாழ் ஆற்றல் ஒத்தநேர அலைவரிசைகள்
- தாழ் ஆற்றல் பேச்சலை
# புளூடூத்

## குறிப்பீடுகள்

### புளூடூத் 5.3

புளூடூத் சிறப்பார்வக் குழு 2021, ஜூலை 13 அன்று புளூடூத் 5.3 பதிப்பை வெளியிட்டது. இதில் அறிமுகப்படுத்தப்பட்ட பல மேம்ம்பாட்டுக் கூறுகள் பின்வருமாறு:  
- இணைப்பு துணைதரப்படுத்தல்
- பருவமுறை விலம்பர இடைவெளி
- அலைவரிசை வகைப்பாட்டு மேம்பாடு
- மரையாக்க விசைக்குவை அளவுக் கட்டுபாட்டின் மேம்பாடு  
இப்பதிப்பின் குறிப்பீட்டில் கீழ்வரும் கூறுபாடுகள் நீக்கப்பட்டன:
- மாற்று MAC, PHY (AMP) விரிவாக்கம்